CELEX: 32021D0936
Language: sk
Date: 2021-06-03 00:00:00
Title: Vykonávacie rozhodnutie Komisie (EÚ) 2021/936 z 3. júna 2021 o harmonizovaných normách pre práčky a práčky so sušičkou pre domácnosť vypracovaných na podporu nariadenia (EÚ) 2019/2023 a delegovaného nariadenia (EÚ) 2019/2014

10.6.2021   
               
               
                  SK
               
               
                  Úradný vestník Európskej únie
               
               
                  L 204/42
               
            
         VYKONÁVACIE ROZHODNUTIE KOMISIE (EÚ) 2021/936
         z 3. júna 2021
         o harmonizovaných normách pre práčky a práčky so sušičkou pre domácnosť vypracovaných na podporu nariadenia (EÚ) 2019/2023 a delegovaného nariadenia (EÚ) 2019/2014
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1025/2012 z 25. októbra 2012 o európskej normalizácii, ktorým sa menia a dopĺňajú smernice Rady 89/686/EHS a 93/15/EHS a smernice Európskeho parlamentu a Rady 94/9/ES, 94/25/ES, 95/16/ES, 97/23/ES, 98/34/ES, 2004/22/ES, 2007/23/ES, 2009/23/ES a 2009/105/ES a ktorým sa zrušuje rozhodnutie Rady 87/95/EHS a rozhodnutie Európskeho parlamentu a Rady č. 1673/2006/ES (1), a najmä na jeho článok 10 ods. 6,
         keďže:
         
                     (1)
                  
                  
                     V súlade s článkom 9 ods. 2 smernice Európskeho parlamentu a Rady 2009/125/ES (2) majú členské štáty považovať výrobok, pri ktorom sa použili harmonizované normy, ktorých referenčné čísla boli uverejnené v Úradnom vestníku Európskej únie, za výrobok, ktorý spĺňa všetky príslušné požiadavky uplatniteľného vykonávacieho opatrenia, ktorého sa tieto normy týkajú. V článku 4 nariadenia Komisie (EÚ) 2019/2023 (3) a v prílohe III k uvedenému nariadeniu sú stanovené príslušné požiadavky týkajúce sa metód merania a výpočtov v prípade práčok a práčok so sušičkou pre domácnosť.
                  
               
                     (2)
                  
                  
                     V súlade s článkom 13 nariadenia Európskeho parlamentu a Rady (EÚ) 2017/1369 (4) má Komisia po prijatí delegovaného aktu podľa článku 16 uvedeného nariadenia, ktorým sa stanovujú osobitné požiadavky na označovanie, uverejniť v Úradnom vestníku Európskej únie odkazy na harmonizované normy, ktoré sú v súlade s príslušnými požiadavkami delegovaného aktu týkajúcimi sa metód merania a výpočtov. Ak sa tieto harmonizované normy uplatňujú pri posudzovaní zhody výrobku, predpokladá sa, že model je v súlade s príslušnými požiadavkami delegovaného aktu týkajúcimi sa metód merania a výpočtov. V článku 3 delegovaného nariadenia Komisie (EÚ) 2019/2014 (5) a v prílohe IV k uvedenému nariadeniu sú stanovené príslušné požiadavky týkajúce sa metód merania a výpočtov v prípade práčok a práčok so sušičkou pre domácnosť.
                  
               
                     (3)
                  
                  
                     Vykonávacím rozhodnutím C(2020) 4329 (6) Komisia požiadala Európsky výbor pre normalizáciu (CEN), Európsky výbor pre normalizáciu v elektrotechnike (Cenelec) a Európsky inštitút pre telekomunikačné normy (ETSI) o revíziu existujúcich harmonizovaných noriem týkajúcich sa umývačiek riadu pre domácnosť, práčok a práčok so sušičkou pre domácnosť na podporu nariadení (EÚ) 2019/2022 a (EÚ) 2019/2023 a delegovaných nariadení (EÚ) 2019/2017 a (EÚ) 2019/2014.
                  
               
                     (4)
                  
                  
                     Na základe žiadosti uvedenej vo vykonávacom rozhodnutí C(2020) 4329 výbor Cenelec zrevidoval harmonizované normy EN 60456: 2016 a EN 50229: 2015 tak, aby zohľadňovali technický a vedecký pokrok. Výsledkom bolo prijatie zmeny EN 60456: 2016/A11: 2020 a novej harmonizovanej normy EN IEC 62512: 2020 zmenenej normou EN IEC 62512: 2020/A11: 2020.
                  
               
                     (5)
                  
                  
                     Komisia v spolupráci s výborom Cenelec posúdila, či sú harmonizované normy EN 60456: 2016 (zmenená normou EN 60456: 2016/A11: 2020) a EN IEC 62512: 2020 (zmenená normou EN IEC 62512: 2020/A11: 2020) v súlade s požiadavkou stanovenou vo vykonávacom rozhodnutí C(2020) 4329.
                  
               
                     (6)
                  
                  
                     Harmonizované normy EN 60456: 2016 (zmenená normou EN 60456: 2016/A11: 2020) a EN IEC 62512: 2020 (zmenená normou EN IEC 62512: 2020/A11: 2020) spĺňajú požiadavky, na ktoré sa majú vzťahovať a ktoré sú stanovené v nariadení (EÚ) 2019/2023 a delegovanom nariadení (EÚ) 2019/2014.
                  
               
                     (7)
                  
                  
                     Body ZA.4.9 a ZA.4.10 harmonizovaných noriem EN 60456: 2016 a EN IEC 62512: 2020 by sa nemali uverejniť, keďže odkazujú na uplatňovanie európskych normalizačných produktov CLC/TS 50577 a CLC/TS 50707: 2019. Odkaz na európske normalizačné produkty v harmonizovanej norme nie je zlučiteľný s povahou harmonizovaných noriem. Európske normalizačné produkty a harmonizované normy vymedzené v článku 2 ods. 1 a 2 nariadenia (EÚ) č. 1025/2012 sú dva rôzne nástroje, ktoré slúžia na iné účely. Takýto odkaz je zároveň v rozpore so žiadosťou uvedenou vo vykonávacom rozhodnutí C(2020) 4329, ktorá sa vzťahuje len na harmonizované normy.
                  
               
                     (8)
                  
                  
                     Stĺpec „Pripomienky/poznámky*“ v tabuľke ZZA.1 v harmonizovaných normách EN 60456: 2016 a EN IEC 62512: 2020 na účely delegovaného nariadenia (EÚ) 2019/2014, ani stĺpec „Pripomienky/poznámky*“ v tabuľke ZZB.1 v týchto normách na účely nariadenia (EÚ) 2019/2023 by sa nemali uverejniť pre nesúlad uvedených stĺpcov s požiadavkami v hlavnej normatívnej časti noriem a tiež z dôvodu právnej neistoty pri výklade právnych účinkov predpokladu zhody, ktorý sa v týchto stĺpcoch uvádza ako poznámka pod čiarou.
                  
               
                     (9)
                  
                  
                     Preto je vhodné uverejniť odkaz na harmonizované normy EN 60456:2016 (zmenenú normou EN 60456: 2016/A11: 2020) a EN IEC 62512: 2020 (zmenenú normou EN IEC 62512: 2020/A11: 2020) v Úradnom vestníku Európskej únie s obmedzením.
                  
               
                     (10)
                  
                  
                     Harmonizovaná norma EN 60456: 2016 zmenená normou EN 60456: 2016/A11: 2020 nahrádza harmonizované normy EN 60456: 2016 a EN 60704-2-4: 2012 uverejnené v oznámení Komisie 2016/C 416/01 (7). Harmonizovaná norma EN IEC 62512: 2020 zmenená normou EN IEC 62512: 2020/A11: 2020 nahrádza harmonizovanú normu EN 50229: 2015 opravenú normou EN 50229:2015/AC: 2016, ktorá bola uverejnená v oznámení Komisie 2016/C 416/02 (8). Preto je vhodné tieto oznámenia zrušiť.
                  
               
                     (11)
                  
                  
                     Súlad s harmonizovanou normou je základom predpokladu zhody s príslušnými požiadavkami stanovenými v harmonizačných právnych predpisoch Únie odo dňa uverejnenia odkazu na takúto normu v Úradnom vestníku Európskej únie. Toto rozhodnutie by preto malo nadobudnúť účinnosť dňom jeho uverejnenia,
                  
               PRIJALA TOTO ROZHODNUTIE:
         
            Článok 1
            Odkazy na harmonizované normy pre práčky a práčky so sušičkou pre domácnosť vypracované na podporu delegovaného nariadenia (EÚ) 2019/2014 a uvedené v prílohe I k tomuto rozhodnutiu sa týmto uverejňujú v Úradnom vestníku Európskej únie s obmedzením.
            Odkazy na harmonizované normy týkajúce sa práčok a práčok so sušičkou pre domácnosť vypracované na podporu nariadenia (EÚ) 2019/2023 a uvedené v prílohe II k tomuto rozhodnutiu sa týmto uverejňujú v Úradnom vestníku Európskej únie s obmedzením.
         
         
            Článok 2
            Oznámenia 2016/C 416/01 a 2016/C 416/02 sa zrušujú.
         
         
            Článok 3
            Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
         
         
            V Bruseli 3. júna 2021
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 316, 14.11.2012, s. 12.
         
            (2)  Smernica Európskeho parlamentu a Rady 2009/125/ES z 21. októbra 2009 o vytvorení rámca na stanovenie požiadaviek na ekodizajn energeticky významných výrobkov (Ú. v. EÚ L 285, 31.10.2009, s. 10).
         
            (3)  Nariadenie Komisie (EÚ) 2019/2023 z 1. októbra 2019, ktorým sa stanovujú požiadavky na ekodizajn práčok a práčok so sušičkou pre domácnosť podľa smernice Európskeho parlamentu a Rady 2009/125/ES, ktorým sa mení nariadenie Komisie (ES) č. 1275/2008 a ktorým sa zrušuje nariadenie Komisie (EÚ) č. 1015/2010 (Ú. v. EÚ L 315, 5.12.2019, s. 285).
         
            (4)  Nariadenie Európskeho parlamentu a Rady (EÚ) 2017/1369 zo 4. júla 2017, ktorým sa stanovuje rámec pre energetické označovanie a zrušuje smernica 2010/30/EÚ (Ú. v. EÚ L 198, 28.7.2017, s. 1).
         
            (5)  Delegované nariadenie Komisie (EÚ) 2019/2014 z 11. marca 2019, ktorým sa dopĺňa nariadenie Európskeho parlamentu a Rady (EÚ) 2017/1369, pokiaľ ide o energetické označovanie práčok a práčok so sušičkou pre domácnosť, a ktorým sa zrušuje delegované nariadenie Komisie (EÚ) č. 1061/2010 a smernica Komisie 96/60/ES (Ú. v. EÚ L 315, 5.12.2019, s. 29).
         
            (6)  Vykonávacie rozhodnutie Komisie C(2020) 4329 z 1. júla 2020 o žiadosti o normalizáciu adresovanej Európskemu výboru pre normalizáciu, Európskemu výboru pre normalizáciu v elektrotechnike a Európskemu inštitútu pre telekomunikačné normy, pokiaľ ide o požiadavky na ekodizajn a energetické označovanie umývačiek riadu pre domácnosť, práčok a práčok so sušičkou pre domácnosť na podporu nariadení Komisie (EÚ) 2019/2022 a (EÚ) 2019/2023 a delegovaných nariadení Komisie (EÚ) 2019/2017 a (EÚ) 2019/2014.
         
            (7)  Oznámenie Komisie v rámci vykonávania nariadenia Komisie (EÚ) č. 1015/2010, ktorým sa vykonáva smernica Európskeho parlamentu a Rady 2009/125/ES, pokiaľ ide o požiadavky na ekodizajn práčok pre domácnosť, a delegované nariadenie Komisie (EÚ) č. 1061/2010, ktorým sa dopĺňa smernica Európskeho parlamentu a Rady 2010/30/EÚ, pokiaľ ide o označovanie práčok pre domácnosť energetickými štítkami (Uverejnenie názvov a odkazov harmonizovaných noriem podľa harmonizačného právneho predpisu Únie) (Ú. v. EÚ C 416, 11.11.2016, s. 1).
         
            (8)  Oznámenie Komisie k implementácii smernice Komisie 96/60/ES, ktorou sa vykonáva smernica Rady 92/75/EHS, pokiaľ ide o označovanie práčok so sušičkou pre domácnosť energetickými štítkami (Uverejnenie názvov a odkazov harmonizovaných noriem podľa harmonizačného právneho predpisu Únie) (Ú. v. EÚ C 416, 11.11.2016, s. 3).
      
      
         
            PRÍLOHA I
            Harmonizované normy vypracované na podporu delegovaného nariadenia (EÚ) 2019/2014
            
                        Č.
                     
                     
                        Odkaz na normu
                     
                  
                        1.
                     
                     
                        EN 60456: 2016
                        Práčky bielizne používané v domácnostiach. Metódy merania funkčných vlastností.
                        EN 60456: 2016/A11: 2020
                        Obmedzenie: uverejnenie sa nevzťahuje na tieto časti normy:
                        
                                    a)
                                 
                                 
                                    body ZA.4.9 a ZA.4.10;
                                 
                              
                                    b)
                                 
                                 
                                    stĺpec „Pripomienky/poznámky*“ v tabuľke ZZA.1.
                                 
                              
                  
                        2.
                     
                     
                        EN IEC 62512: 2020
                        Elektrické práčky bielizne so sušičkou pre domácnosť. Metódy merania funkčných vlastností.
                        EN IEC 62512: 2020/A11: 2020
                        Obmedzenie: uverejnenie sa nevzťahuje na tieto časti normy:
                        
                                    a)
                                 
                                 
                                    body ZA.4.9 a ZA.4.10;
                                 
                              
                                    b)
                                 
                                 
                                    stĺpec „Pripomienky/poznámky*“ v tabuľke ZZA.1.
                                 
                              
                  
      
      
         
            PRÍLOHA II
            Harmonizované normy vypracované na podporu delegovaného nariadenia (EÚ) 2019/2023
            
                        Č.
                     
                     
                        Odkaz na normu
                     
                  
                        1.
                     
                     
                        EN 60456: 2016
                        Práčky bielizne používané v domácnostiach. Metódy merania funkčných vlastností.
                        EN 60456: 2016/A11: 2020
                        Obmedzenie: uverejnenie sa nevzťahuje na tieto časti normy:
                        
                                    a)
                                 
                                 
                                    body ZA.4.9 a ZA.4.10;
                                 
                              
                                    b)
                                 
                                 
                                    stĺpec „Pripomienky/poznámky*“ v tabuľke ZZB.1.
                                 
                              
                  
                        2.
                     
                     
                        EN IEC 62512: 2020
                        Elektrické práčky bielizne so sušičkou pre domácnosť. Metódy merania funkčných vlastností.
                        EN IEC 62512: 2020/A11: 2020
                        Obmedzenie: uverejnenie sa nevzťahuje na tieto časti normy:
                        
                                    a)
                                 
                                 
                                    body ZA.4.9 a ZA.4.10;
                                 
                              
                                    b)
                                 
                                 
                                    stĺpec „Pripomienky/poznámky*“ v tabuľke ZZB.1.